AIŠKINAMASIS RAŠTAS

Dėl savivaldybės nekilnojamojo turto perdavimo pagal panaudos sutartis

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo visuomenines organizacijos Alantos bendruomenės centro (toliau – Bendruomenė) 2018 m. sausio 12 d. raštą Nr. SR-2 „Dėl patalpų perdavimo panaudos pagrindais“, kuriuo prašoma perduoti 251,17 kv. m ploto patalpas (rūsio ir antro aukšto patalpas) ligoninės pastate, esančiame Molėtų r. sav., Alantos sen., Alantos mstl., Turgaus a. 18. Perduotose patalpose Bendruomenė planuoja įgyvendinti projektinę veiklą, teikiant socialines ir ugdymo paslaugas. Šiuo metu minėtos patalpos nenaudojamos. Šio pastato pirmo aukšto patalpos pagal panaudos sutartį perduotos VšĮ Molėtų PSPC. Kadangi pastato paskirtis – gydymo, antro aukšto patalpų paskirtis bus pakeista.

Taip pat buvo gautas viešosios įstaigos „Arino namai“ 2018 m. sausio 15 d. prašymas perduoti 5,70 kv. m ploto patalpas bendruomenės centro pastate, esančiame Molėtų r. sav., Joniškio sen., Joniškio mstl., Arino g. 20, projekto „Kaimo gyventojams skirtų pagrindinių paslaugų ir susijusios infrastruktūros gerinimas“ įgyvendinimui.

Visi subjektai raštu įsipareigoja atlikti perduoto turto einamąjį ir kapitalinį remontus. Raštai pridedami.

Prašomą perduoti savivaldybės nekilnojamąjį turtą šiuo metu valdo Molėtų rajono savivaldybės administracija. Molėtų rajono savivaldybės administracijos direktoriaus 2018 m. sausio 17 d. įsakymu Nr. B6-33 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“ turtas pripažintas nereikalingu funkcijoms vykdyti ir siūloma jį perduoti pagal panaudos sutartis.

Parengto sprendimo projekto tikslas – perduoti 10 metų Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą pagal turto panaudos sutartis.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 12, 13, 14, 16, 18 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2, 4 punktai, 3, 4 dalys;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (2017 m. liepos 27 d. sprendimo Nr. B1-135 redakcija) 4.2, 4.4, 6.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas įstatuose nurodytoms veikloms, projektams įgyvendinti.

Neigiamų pasekmių nenumatoma.

**4. Priemonės sprendimui įgyvendinti**

Bus parengtos ir pasirašytos turto panaudos sutartys bei turto perdavimo – priėmimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.